OpenLLM-France/wikimedia huggingface dataset:
# Jukka Raitala

Jukka Raitala (nascut el 15 de setembre de 1988 a Kerava, Finlàndia) és un futbolista professional finès, que actualment juga pel Minnesota United.
Anteriorment, havia jugat entre d'altres equips al SC Paderborn 07, cedit pel 1899 Hoffenheim i a l'Osasuna.

## Referències

* ↑ «SCP holt gleich fünf Neue» (en (alemany)). kicker.de, 31-08-2010. [Consulta: 5 setembre 2010].
* ↑ «Osasuna ata la cesión de Raitala, lateral internaciónal absoluto con Finlandia» (en castellà). Navarra Sport, 27-07-2011. Arxivat de l'original el 2011-09-27. [Consulta: 27 juliol 2011].
# Julián Simón de la Torre

Julián Simón de la Torre (Madrid, 23 d'agost de 1956-Miranda de Ebro, 5 de novembre de 2015) va ser un polític espanyol. Era fill del polític Julián Simón Romanillos, que va ser alcalde de Miranda de Ebro durant més de 13 anys pel PSOE. Va estudiar dret a la Universitat de Valladolid i va ser secretari general del PSOE de Burgos entre 1986 i 2000. En les eleccions generals de 1996 va ser elegit diputat del PSOE per Burgos i va revalidar l'acta novament en 2000 i 2004. En les generals de 2008 va ser en les llistes del PSOE al Senat per Burgos i va resultar elegit senador, càrrec que va abandonar al juny de 2011 per presentar-se a les eleccions a les Corts de Castella i Lleó d'aquest mateix. Va resultar triat procurador en Corts, càrrec que ja havia ocupat entre 1983 i 1996, i va romandre en el càrrec fins a 2015. Va morir el 5 de novembre de 2015 a Miranda de Ebro a causa d'un infart, als 59 anys.

## Referències

* 1 2 «Fitxa com a diputat a la web del Congrés dels Diputats».
* 1 2 «Mor d'un infart el socialista burgalès Julián Simón de la Torre».
* ↑ «fallece socialista mirandés Julián Simón de la Torre als 59 anys després d'un infart».
* ↑ «Fitxa com a senador a la web del Senat d'Espanya».
* ↑ «Fitxa com a procurador en Corts a la web de les Corts de Castella i Lleó». Arxivat de l'original el 2015-12-08. [Consulta: 30 novembre 2015].
# Julián Sánchez Melgar

Julián Artemio Sánchez Melgar (Palència, 19 de setembre de 1955) és un jurista espanyol, magistrat de la Sala Segona del Tribunal Suprem espanyol.

## Biografia

Llicenciat en Dret per la Universitat de Valladolid i Doctor en dret per la Universitat de la Corunya, amb premi extraordinari. Va accedir a la carrera judicial el 1983 (29a promoció), ascendint a magistrat pel torn de proves selectives l'any 1987 (número 2 de la seva promoció). Destinat a l'anomenada llavors Audiència Territorial de Barcelona (actual Tribunal Superior de Justícia de Catalunya), ha estat Jutge degà dels jutjats de Santander per elecció els companys, magistrat de la Sala Civil i Penal del Tribunal Superior de Justícia de Cantàbria, president de l'Audiència Provincial d'Àvila (1993 - 2000) i magistrat de la Sala segona del Tribunal Suprem.
És autor de nombroses publicacions en revistes especialitzades i obres conjuntes, destacant els llibres dedicats a l'estudi del "Código Penal" (Editorial SPEIN, 2016, quatre edicions), "Ley de Enjuiciamiento Criminal" (SEPIN, 2010) i "Inviolabilidad e Inmunidad Parlamentaria" (tesi Doctoral), publicat per LA LEY.
Ha estat vocal del Consell Rector de l'Escola Judicial i és magistrat de control suplent del Centre Nacional d'Intel·ligència.
Va ser ponent de l'anomenada doctrina Parot que va ser posteriorment anul·lada pel Tribunal Europeu de Drets Humans.
El 24 de novembre de 2017 va ser designat pel govern de Mariano Rajoy com candidat a Fiscal General de l'Estat, en substitució de José Manuel Maza Martín, que havia mort sobtadament sis dies abans.

## Distincions honorífiques

* Creu Distinguida de 1a classe de l'Orde de Sant Ramon de Penyafort

## Referències

* ↑ «El Gobierno elige al magistrado del Supremo Julián Sánchez Melgar como fiscal general del Estado» (en castellà). ELMUNDO.
* 1 2 «Rajoy proposa Sánchez Melgar com a substitut de Maza». Ara.cat.
* ↑ «CGPJ - Biografías» (en castellà). Arxivat de l'original el 2017-12-01. [Consulta: 24 novembre 2017].
* ↑ País, Ediciones El «El Tribunal de Estrasburgo tumba la ‘doctrina Parot’» (en castellà). EL PAÍS, 21-10-2013.
* ↑ «El error de eliminar la doctrina Parot» (en castellà). abc.
* ↑ «El Gobierno propone a Julián Sánchez Melgar como sustituto del fallecido Maza» (en castellà). abc.
# Júnia Silana

Júnia Silana (en llatí: Junia Silana) va ser una dama romana del segle i filla de Marc Juni Silà, cònsol l'any 19, i germana de Júnia Claudil·la, esposa de Calígula.
Tàcit diu que era de família noble i molt bella, i era casada amb el jove i bell Gai Sili. El seu matrimoni, però, va ser difícil, atès que Valèria Messal·lina, esposa de l'emperador Claudi, se'n va enamorar perdudament i el va fer divorciar de Júnia Silana l'any 47 per casar-s'hi ella, amb tots els ritus legals del connubium, durant una absència de Claudi. En assabentar-se'n, Claudi va ordenar la mort Messal·lina i Sili.
Uns anys més tard, ja sota el regnat de Neró, Silana apareix com a amiga d'Agripina, la mare de Neró. Silana, d'edat ja una mica avançada, vídua i de gran fortuna, festejava amb el jove Sexti Africà. Agripina, gelosa de l'amor i desitjosa d'impedir que el jove heretàs tota la fortuna de l'amiga, va impedir el casament. Posteriorment, Silana es va venjar d'Agripina tot enfrontant el fill, Neró, amb la mare: va acusar Agripina de voler casar-se amb Rubel·li Plaute i així destronar a l'emperador. Però Agripina no havia perdut encara la seva influència i va fer condemnar Júnia Silana a l'exili. Més tard va tornar a Itàlia, i va morir a Tarent abans de l'any 59.

## Referències

* 1 2 3 Smith, William (ed.). «Silana, Junia». A: Dictionary of Greek and Roman Biography and Mythology. Volum III. Boston: Little, Brown & Comp., 1867, p. 818.
# Júpiter LI

Júpiter LI (designació provisional S/2010 J 1) és un satèl·lit natural de Júpiter. Fou descobert per R. Jacobson, M. Brozovic, B. Gladman, i M. Alexandersen el 2010.
Té 2 km de diàmetre, i orbita Júpiter a una distància mitjana de 23 314 335 km en 723,2 dies, amb una excentricitat de 0,320 i una inclinació de 163,2°.

## Referències

* ↑ MPEC 2011-L06: S/2010 J 1 and S/2010 J 2 1 de juny de 2011 (descobriment)(anglès)
* ↑ Jupiter's Known Satellites(anglès)
* ↑ «MPEC 2011-L06: S/2010 J 1 i S/2010 J 2», 01-06-2011.(anglès)
* ↑ «Jupiter's Known Satellites».(anglès)
# Journey

Journey és una banda de rock creada el 1973 a San Francisco (Califòrnia) pel teclista Gregg Rolie i el guitarrista Neal Schon, integrants originals de Santana. D'estil rock progressiu en els seus inicis, van anar mutant a un estil més melòdic amb la incorporació del vocalista Steve Perry el 1978; que amb la seua veu va convertir a la banda en una de les més destacades dels anys 1980, amb vendes de més de 80 milions de discos a tot el món convertint-los en un dels artistes més reeixits de tots els temps.
Journey va arribar al cim de l'èxit el 1981 amb l'àlbum Escape, que contenia cançons com "Open Arms", "Who's Crying Now" i "Don't Stop Believin'". Durant eixe període la banda va llançar una sèrie de cançons d'èxit, incloent-hi "Don't Stop Believin'" el 1981, la més venuda de la història d'iTunes

## Referències

* ↑ Paul Grein. «Week Ending Aug. 23, 2009: Over 50 And Still On Top». Yahoo Chart Watch. Arxivat de l'original el 18 de setembre de 2009.
* ↑ search results
* ↑ «The Sony Music Journey Home | The Sony Music Journey Site». Journeyband.com. Arxivat de l'original el 25 de juliol de 2009. [Consulta: 3 agost 2009].

## Enllaços externs

* Journey - Lloc web oficial
* Lloc web oficial de Journey a @ Legacy Records (anglès)
* Journey a l'extint DMOZ (anglès)
* The Journey Zone (anglès)
# Jovino Fernández Díaz

Jovino Fernández Díaz (Astúries, 1898- Paterna, 1939) va ser l'alcalde-president del Consell Municipal de Xàtiva durant la Guerra Civil.
De professió ferroviari, havia arribat a Xàtiva per motius de treball. Afiliat al PSOE i a la UGT, va començar la seua carrera política el 1936 en entrar a formar part de la Comissió Gestora de l'Ajuntament de Xàtiva que es creà el febrer de 1936, essent alcalde Vicent Parra. Elegit president del Consell Municipal de Xàtiva, exercí aquest càrrec fins al 30 de març de 1939, data en què entrega l'Ajuntament de Xàtiva a una comissió de la Falange i es reincorporà al seu lloc de treball a l'estació de trens de Xàtiva. Poc després va ser detingut i portat a la presó de Xàtiva on es trobaven altres republicans. Jutjat el 15 de juliol en juí sumaríssim, va ser condemnat a mort, igual que ho havien estat la majoria dels seus companys de presó durant els judicis previs. En la seua defensa al·lega que havia sanejat econòmicament l'ajuntament i que havia evitat moltes morts (hi ha documentació al respecte que recolza les afirmacions de Fernández). Després de ser traslladat a la presó de Sant Miquel dels Reis, prop de València, fou afusellat el 28 de juliol de 1939 a Paterna.

## Bibliografia

* Germà Ramírez Aledón i altres...República i Guerra Civil a Xàtiva, Ajuntament de Xàtiva, 1991.
# Kelsi Phung

Kelsi Phung (Ròchafòrt, 19 d'abril de 1993), també escrit Kelsi Phụng, és una persona autodefinida com a queer i no-binària occitana d'origen vietnamita que es dedica a la il·lustració i la direcció cinematogràfica. En francès, fa anar el neopronom iel. A més, és activista contra el racisme orientat als asiàtics i amb una marcada perspectiva descolonial.
Va formar-se en animació a l'escola Gobelins de París entre el 2014 i el 2018. Entre mig, el 2016, va dirigir el videoclip de la cançó Wonderland per al grup Caravan Palace amb la producció d'Agence Cumulus. A l'acabar els estudis, va realitzar l'aclamat curtmetratge Les lèvres gercées, que parla de l'efecte que té la manca de comunicació amb la família per a un jove trans. Va fer-lo juntament amb Fabien Corre, de la mateixa institució educativa. El film va incloure's al catàleg del cèlebre Festival Internacional de Curtmetratge de Clermont-Ferrand el 2021.

## Referències

* ↑ Ayakashi, Emeraldia. «INTERVIEW #QUEEROFCOLORS - KELSI PHUNG Réalisateur·ice et Illustrateur·ice non-binaire» (en francès). Support Your Local Girl Gang, 09-02-2019. [Consulta: 19 febrer 2020].
* ↑ Evrard, Fanny. «Pour l'artiste vietnamien.ne Kelsi Phung, les luttes LGBT+ doivent prendre en compte la décolonisation des imaginaires» (en francès). Komitid, 14-02-2020. [Consulta: 15 agost 2022].
* ↑ «Les lèvres gercées by Kelsi Phung & Fabien Corre». Short of the Week. [Consulta: 17 febrer 2020].
* ↑ Cumulus. «Caravan Palace - Wonderland (Official Music Video)», 15-06-2016. [Consulta: 17 febrer 2020].
* ↑ pro. «Les lèvres gercées - Animation Short Film 2018 - GOBELINS», 21-03-2019. [Consulta: 17 febrer 2020].
* ↑ «Sur YouTube : “Les Lèvres gercées”, un subtil huis clos animé sur la tolérance» (en francès). Télérama.fr. [Consulta: 17 febrer 2020].
* ↑ «Les lèvres gercées court métrage de Kelsi PHUNG, Fabien CORRE» (en francès). Off-Courts Trouville, 07-08-2019. Arxivat de l'original el 2020-02-23. [Consulta: 19 febrer 2020].
* ↑ «Kelsi Phụng and Fabien Corre on their heartbreaking coming out film» (en anglès). www.itsnicethat.com. [Consulta: 19 febrer 2020].
* ↑ «"Les Lèvres Gercées" : bouche cousue» (en francès). RTBF Culture, 13-12-2018. Arxivat de l'original el 2019-12-03. [Consulta: 19 febrer 2020].
* ↑ Sauve qui peut le court métrage; Traces d'Images. Catalogue Clermont FilmFest21 (en francès). Clermont-Ferrand: Sauve qui peut le court métrage, 17 gener 2021.
# Kanarraville

Kanarraville és una població dels Estats Units a l'estat de Utah. Segons el cens del 2000 tenia 311 habitants.

## Demografia

Segons el cens del 2000, Kanarraville tenia 311 habitants, 125 habitatges, i 96 famílies. La densitat de població era de 266,8 habitants per km².
Dels 125 habitatges en un 24% hi vivien nens de menys de 18 anys, en un 68% hi vivien parelles casades, en un 8% dones solteres, i en un 22,4% no eren unitats familiars. En el 21,6% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,2% tenia menys de 18 anys, un 8,7% entre 18 i 24, un 19,3% entre 25 i 44, un 28,3% de 45 a 60 i un 21,5% 65 anys o més.
L'edat mediana era de 44 anys. Per cada 100 dones de 18 o més anys hi havia 82,1 homes.
La renda mediana per habitatge era de 34.375 $ i la renda mediana per família de 38.906 $. Els homes tenien una renda mediana de 25.938 $ mentre que les dones 13.750 $. La renda per capita de la població era de 14.773 $. Entorn del 10% de les famílies i el 40% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kanarraville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Kanarraville». American Fact Finder. Oficina del Cens dels Estats Units, 12-01-2010.
# Klenivka

Klenivka (en (ucraïnès): Кленівка) és un poble de la República Autònoma de Crimea a Ucraïna, que el 2014 tenia 927 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Klemme

Klemme és una població dels Estats Units a l'estat d'Iowa. Segons el cens del 2000 tenia 593 habitants.

## Demografia

Segons el cens del 2000, Klemme tenia 593 habitants, 246 habitatges, i 170 famílies. La densitat de població era de 448,9 habitants/km².
Dels 246 habitatges en un 27,2% hi vivien nens de menys de 18 anys, en un 59,8% hi vivien parelles casades, en un 5,7% dones solteres, i en un 30,5% no eren unitats familiars. En el 25,6% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,5% tenia menys de 18 anys, un 7,6% entre 18 i 24, un 27,2% entre 25 i 44, un 19,1% de 45 a 60 i un 20,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90,5 homes.
La renda mediana per habitatge era de 32.614 $ i la renda mediana per família de 36.625 $. Els homes tenien una renda mediana de 27.426 $ mentre que les dones 18.281 $. La renda per capita de la població era de 15.581 $. Entorn del 4,3% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Klemme». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Klemme». American Fact Finder. Oficina del Cens dels Estats Units, 12-01-2010.
# Karukh

Karukh fou una ciutat de la regió de Badghis, modernament a l'Afganistan. Encara existeix un poble que porta aquest nom a la moderna província de Badghis, que és continuació de l'antiga ciutat. Era un centre dels kharigites a aquesta zona oriental de l'Iran; es van revoltar el 873 dirigits per Abd-ar-Rahman al-Mutawàkkil ala-L·lah i foren derrotats per l'emir safàrida Yaqub ibn al-Layth; un segle després encara era un centre destacat de kharigites. Segons Ibn Hàwqal, al segle x era la segona ciutat més gran de la regió després d'Herat.

## Bibliografia

* C. E. Bosworth, The armies of the Saffarids, 1968
# Karen Dolva

Karen Marcussen Dolva (Asker, Noruega, 1990) és una dissenyadora d'interacció i emprenedora noruega. És cofundadora, amb Marius Aabel i Matias Doyle, de l'empresa tecnològica No Isolation, creada el 2015, de la qual és actualment directora general. Amb la companyia va dissenyar un robot el 2016, l'AV1 que té com a funció d'ajudar els joves, que no poden anar a escola per motius de salut, a assistir a les classes a distància, i KOMP, un ordinador que fa de dispositiu de comunicació amb una pantalla i un sol botó pensat per a la gent gran que està sola.
El 2018 aparegué a la llista de les 30 personalitats de menys de 30 anys (en anglès: 30 under 30) establerta anualment per la revista estatunidenca Forbes a la categoria d' "Emprenedors Socials".
També va guanyar el 2018 el premi que atorga la Unió Europea a les dones innovadores (en anglès «Rising Innovators»). A l'octubre del mateix any va aparèixer a la llista Forbes: "Les 50 millors dones en tecnologia d'Europa".
Dos anys després, el 23 de novembre del 2020, la jove innovadora noruega va figurar a la llista de les 100 dones més influents de l'any que publica la BBC anualment.

## Referències

* ↑ Error: hi ha arxiuurl o arxiudata, però calen tots dos paràmetres.«AV1» (en noruec). No Isolation. Arxivat de l'original el 2018-01-15.
* ↑ Error: hi ha arxiuurl o arxiudata, però calen tots dos paràmetres.«Karen (26) med gründersuksess: - Jeg ville jobbe med noe som utgjør en forskjell» (en noruec). Arxivat de l'original el 2018-01-22.
* ↑ «KOMP – et kommunikasjonsverktøy for eldre og deres familie». [Consulta: 15 gener 2018].
* ↑ «Ny norsk datamaskin skal gjøre verden mindre ensom. Både maskin- og programvaren lager de innenfor Ring 1 i Oslo sentrum». Digi.no.
* ↑ «Jobbet frem eldre-tech i turbotempo: No Isolation om prosessen bak den nye dingsen - Shifter» (en noruec bokmål). Shifter, 04-12-2017 [Consulta: 22 gener 2018].
* ↑ «30 Under 30 Europe 2018: Social Entrepreneurs» (en anglès), 19-09-2018.
* ↑ «eu-prize-women-innovators/eu-prize-women-innovators-2018_en Prize EU for Women Innovators 2018» (en anglès).
* ↑ «.forbes.com/top-tech-women-europe / list / Les 50 millors dones en tecnologia d'Europa». Forbes.
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 23 novembre 2020].
# Kingston (Massachusetts)

Kingston és una població dels Estats Units a l'estat de Massachusetts. Segons el cens del 2000 tenia 11.780 habitants.

## Demografia

Segons el cens del 2000, Kingston tenia 11.780 habitants, 4.248 habitatges, i 3.139 famílies. La densitat de població era de 245,5 habitants/km².
Dels 4.248 habitatges en un 38,4% hi vivien nens de menys de 18 anys, en un 62,6% hi vivien parelles casades, en un 8,9% dones solteres, i en un 26,1% no eren unitats familiars. En el 21,8% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,19.
Per edats la població es repartia de la següent manera: un 27,5% tenia menys de 18 anys, un 5,1% entre 18 i 24, un 31,6% entre 25 i 44, un 22,2% de 45 a 60 i un 13,6% 65 anys o més.
L'edat mediana era de 37 anys. Per cada 100 dones de 18 o més anys hi havia 87,1 homes.
La renda mediana per habitatge era de 53.780 $ i la renda mediana per família de 65.101$. Els homes tenien una renda mediana de 48.423 $ mentre que les dones 29.516$. La renda per capita de la població era de 23.370$. Entorn del 4% de les famílies i el 5,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Kingston». American Fact Finder. Oficina del Cens dels Estats Units, 12-01-2010.
# Kaykaus

«Kaykaus» té aquests significats:
* Kaykaus I, sultà de Rum 1211-1221
* Kaykaus II, sultà de Rum 1246-1260
* Kaykaus, mític rei kayànida (Pèrsia)
# Kryptopterus palembangensis

Kryptopterus palembangensis és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 17 cm de llargària total.

## Distribució geogràfica

Es troba a Sumatra (Indonèsia) i Tailàndia.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kiana de Nixapur

Kiana Hosseini, també reconeguda com la Petita Kiana o Kiana de Nixapur, (2009-2016) fou un estudiant de pre-escolar de set anys de Nixapur, que patí segrest, violació i assassinat pel marit de la seva tia Mehdi N el 15 de setembre de 2016. Mehdi fou penjat en públic 15 dies després, el 30 de setembre de 2016, a Nishapur amb una ordre judicial especial signada pel cap de la justícia iraniana Sadegh Larijani.

## Referències

* ↑ «Killer of "Kiana" executed in Nishapur». Mehr News Agency. [Consulta: 3 octubre 2016].
* ↑ «طناب دار برگردن قاتل کیانا». Hamshahri. [Consulta: 3 octubre 2016].
* ↑ «ماجرای قتل و آزار "کیانا کوچولو"». Khorasan Newspaper. [Consulta: 3 octubre 2016].
* ↑ «قاتل "کیانا" در نیشابور اعدام شد». Islamic Republican (newspaper). Arxivat de l'original el 1 d’octubre 2016. [Consulta: 3 octubre 2016].
* ↑ «اعدام قاتل دختر ٧ساله در ملأعام». Shargh Newspaper. Arxivat de l'original el 4 d’octubre 2016. [Consulta: 3 octubre 2016].